b'\n_START_ARTICLE_\nAng Thong (provinssi)\n_START_SECTION_\nMaantiede\n_START_PARAGRAPH_\nAng Thong on alavaa aluetta, jonka l\xc3\xa4pi kulkevat joet Chao Phraya ja Noi. Alueella ei ole vuoristoa eik\xc3\xa4 mets\xc3\xa4\xc3\xa4, mutta sit\xc3\xa4kin enemm\xc3\xa4n peltoa. Kaksi jokea yhdess\xc3\xa4 kanaalien (khlong) kanssa tarjoavat tarpeeksi vett\xc3\xa4 riisinviljely\xc3\xa4 varten.\n_START_SECTION_\nHistoria\n_START_PARAGRAPH_\nAng Thong on historiassa tunnettu nimell\xc3\xa4 Wiset Chai Chan, joka sijaitsi Noi-joen kupeessa. Se oli t\xc3\xa4rke\xc3\xa4 rajakaupunki Ayutthayan kuningaskunnan sodassa burmalaisia vastaan. Kuningas Taksinin valtakaudella, Ayutthayan kaaduttua, provinssin p\xc3\xa4\xc3\xa4kaupunki siirtyi Chao Phraya\xc2\xa0-joelle ja nimettiin Ang Thongiksi.\n_START_SECTION_\nSymbolit\n_START_PARAGRAPH_\nMaakuntaleimassa on asetelma kultaisista riisit\xc3\xa4hkist\xc3\xa4 vedell\xc3\xa4 t\xc3\xa4ytetyss\xc3\xa4 kulhossa. T\xc3\xa4m\xc3\xa4 symboloi provinssin asemaa yhten\xc3\xa4 Thaimaan suurimmista riisintuottajista._NEWLINE_Maakuntapuu on Diospyros malabarica.'